Fra den 11. til 14. marts tager Anders Breinholt og resten af Natholdsredaktionen på landsdækkende turné. Afslutningsprogrammet optages torsdag den 14. marts klokken 19.30 på Aalborg Teater. Udover en masse satire, vil Natholdet også medbringe en kendt gæst samt en musikalsk godbid i form af rock-gruppen Kashmir. Medværterne til danmarksturnéen forventes offentliggjort allerede i denne uge. Udover Aalborg, gæster Natholdet også Roskilde, Kolding og Silkeborg. Der meldes allerede om næsten udsolgte arrangementer.

Opsummering:
Den 14. marts på Aalborg Teater afslutter satireprogrammet Natholdet med Anders Breinholt i spidsen deres danmarksturné.